Diari Oficial de la Generalitat Valenciana


Sumari del DOGV 2756, del 27-05-1996 (1996/838310)

ACORD de 22 de març de 1996, del Consell Rector de l'Institut Valencià d'Investigacions Agràries, pel qual es convoquen dues beques de doctorat i una d'especialització.
------------------------------------------------------------------------------------------------------------------------------------------------------------------------

### Dades del document

Número de DOGV
:   2756

Data del DOGV
:   27-05-1996

Secció del DOGV
:   ALTRES DISPOSICIONS

Número del document
:   1996/838310


Data del document
:   22-03-1996

Organisme emissor
:   Conselleria d'Agricultura i Medi Ambient

Tipus de document
:   Acord

ACORD de 22 de març de 1996, del Consell Rector de l'Institut Valencià d'Investigacions Agràries, pel qual es convoquen dues beques de doctorat i una d'especialització.   
El Consell Rector de l'Institut Valencià d'Investigacions Agràries (IVIA), en virtut de les atribucions que li confereix l'article 6 de la llei 4/1991 de la Generalitat Valenciana de creació de l'IVIA com a entitat autònoma, així com l'article 6 del Reglament de l'Institut aprovat pel Decret 233/1991 del Consell, i de conformitat amb l'establit en l'Acord del mateix Consell Rector de 14 d'abril de 1992, pel qual es regula l'estada d'estudiants i becaris a l'IVIA (DOGV d'01.07.92), ha acordat :  
Primer  
Convocar dues beques de doctorat sobre els temes següents:  
- Aclimatació i adaptació de parasitoides exòtics del minador de les fulles dels cítrics.  
- Recerca d'hostatgers de substitució de parasitoides del minador de les fulles dels cítrics i factor abiòtics que n'afecten la dinàmica poblacional.  
Segon  
Convocar una beca de formació de titulats de grau mitjà per a l'especialització en el següent tema :  
- Comportament fenològic d'oliverars a la Comunitat Valenciana  
Tercer  
Les beques seran finançades a càrrec del capítol IV dels pressupostos de l'IVIA.  
Quart  
Les bases de les beques de la present convocatòria són les contingudes en l'annex del present acord.  
València, 1 d'abril de 1996  
La presidenta de l'Institut Valencià d'Investigacions Agràries,  
M.ª àNGELS RAMóN-LLIN I MARTíNEZ  
ANNEX  
Bases de la convocatòria  
1. Objectius de les beques  
L'objectiu de les beques de doctorat és la formació de titulats superiors universitaris mitjançant la realització de la part experimental per a la redacció d'una tesi doctoral en l'IVIA. L'objectiu de les beques de formació de titulats de grau mitjà és l'especialització d'aquests titulats en tècniques concretes mitjançant la seua participació a treballs d'investigació en l'IVIA.  
2. Requisits  
Per a optar a estes beques caldrà :  
- Tindre la nacionalitat espanyola.  
- Tindre el títol de llicenciat o d'enginyer superior per a les beques de doctorat o el d'enginyer tècnic per a les d'especialització.  
- Excepcionalment, seran considerades les sol·licituds presentades per enginyers superiors que tinguen pendent la qualificació del projecte de fi de carrera. En aquest cas la concessió de la beca estarà condicionada a l'obtenció del corresponent títol abans del 30 de novembre de 1996.  
3. Sol·licituds i documentació  
Les sol·licituds deuen dirigir-se al director de l'IVIA i poden presentar-se al registre general de la Conselleria d'Agricultura i Medi Ambient, carrer d'Amadeu de Savoia, número 2 (València), o al mateix IVIA, al kilòmetre 4,5 de la carretera Moncada a Náquera (Moncada) o per qualsevol dels mitjans establits a l'article 66 de la Llei de Procediment Administratiu.  
En les sol·licituds s'haurà d'indicar la beca a la qual es concorre i el tema i hauran de portar adjunta la documentació següent :  
- Certificat acadèmic complet de les matèries cursades, on figuraran les qualificacions i dates en què es varen obtenir.  
- Currículum on s'acrediten documentalment altres mèrits.  
Les sol·licituds caldrà presentar-les en el temini dels 15 dies hàbils comptadors des de l'endemà de la publicació d'aquest anunci en el Diari Oficial de la Generalitat Valenciana, abans de les 14.00 de l'últim dia.  
4. Selecció de candidats  
Les comissions que avaluaran els mèrits dels aspirants i que elevaran les corresponents propostes al president de l'IVIA estaran formades pels següents membres :  
- El director de l'Institut, com a President.  
- El secretari de l'IVIA, com a Secretari.  
- El director de la tesi o de l'estada d'especialització.  
- Dues persones pertanyents al personal investigador de l'IVIA anomenades pel vicepresident primer de l'IVIA.  
La comissió per a cada una de les beques es reunirà per a la selecció de candidats, alçarà acta de la reunió i farà proposta raonada a la presidenta de l'Institut 15 dies després de finalitzar el termini de presentació de documentacions.  
Cada comissió tindrà en compte, per a la selecció dels candidats, els següents aspectes :  
- Expedient acadèmic general, atorgant fins a un màxim de 3 punts.  
- Qualificacions obtingudes en relació amb el tema objecte de la beca, tenint en compte el nombre d'assignatures de l'expedient acadèmic relacionades amb el corresponent tema. Fins a un màxim de 3 punts.  
- Coneixement d'idiomes relacionats amb la literatura científica relativa al tema de la beca, valorat bé per certificació acadèmica o per estada a països on eixa llengua siga oficial. Fins a 1 punt.  
- Cursos d'especialització relacionats amb el tema de la beca i altres mèrits. Fins a tres punts.  
Per a una millor avaluació d'aquest apartat, així com pel de coneixement de llengües, cada comissió podrà convocar a aquells candidats que estime oportú per a realitzar una entrevista personal.  
5. Dotació  
La dotació mensual de les beques de doctorat serà inicialment de 107.000 pessetes i de 97.000 pessetes per a les d'especialització. Les beques inclouran, pel temps de duració de la beca, un segur combinat d'accident individual, intervenció quirúrgica i hospitalització.  
6. Duració de les beques  
Les beques es concedeixen per un any. Les beques de doctorat podran prorrogar-se per períodes d'un any fins a un màxim de quatre anys. Les beques d'especialització no seran prorrogables.  
7. Caràcter de les beques  
Aquestes beques no estableixen cap relació laboral entre la persona beneficiària i l'IVIA, ni impliquen de part d'aquesta institució cap compromís en quant a la posterior incorporació del personal beneficiari a la plantilla pròpia.  
Ja que l'objectiu de les beques és la formació dels beneficiaris no podran obtenir estes beques aquelles persones que hagen tingut prèviament una beca de característiques anàlogues.  
8. Obligacions dels becaris  
La beca és incompatible amb qualsevol altra retribució o ajuda.  
Els becaris han d'estar sotmesos a la normativa per la qual es regula l'estada a l'Institut d'estudiants i becaris establerta per acord de 14 d'abril de 1992 del Consell Rector de l'IVIA (DOGV d'01.07.92).